open-index/open-wikipedia-markdown huggingface dataset:
ผังมโนทัศน์

**ผังมโนทัศน์** หรือ **แผนที่ความคิด** หรือ **ไมด์แม็ป** () คือไดอะแกรมที่แสดงให้เห็นถึงความเชื่อมโยงของมโนภาพที่สัมพันธ์กันรูปแบบหนึ่ง โดยปกติจะใช้รูปวงกลมแทน*มโนทัศน์*หรือ*ความคิด* และเส้นลูกศรแทนลักษณะและทิศทางของความสัมพันธ์นั้น มีคำกำกับไว้ว่าวงกลมแทนมโนภาพของอะไร เส้นลูกศรแทนความสัมพันธ์ในลักษณะและทิศทางใด ในบางครั้งมีการใช้การเน้นและแจกแจงเนื้อความด้วยสีและการวาดรูปประกอบ

## ที่มา
ผังมโนทัศน์ถือว่าเป็นวิธีหนึ่งที่ช่วยบันทึกความคิดเพื่อให้เห็นภาพความคิดที่หลากหลายมุมมองที่กว้างและชัดเจนกว่าการบันทึกที่โดยยังไม่จัดระบบระเบียบความคิดใด ๆ อีกทั้งเป็นวิธีการที่สอดคล้องกับโครงสร้างทางการคิดของมนุษย์ที่บางช่วงมนุษย์จะสูญเสียสมาธิและความจดจ่อไปโดยอัตโนมัติขณะที่กำลังคิดเรื่องใดเรื่องหนึ่ง การทำให้สมองได้คิด ได้ทำงานตามธรรมชาตินั้น มีลักษณะเหมือนต้นไม้ที่แตกกิ่งก้านออกไปเรื่อย ๆ

ผังมโนภาพถูกใช้เป็นแนวคิดไร้รูปแบบตายตัวมาหลายศตวรรษแล้วเพื่อใช้ในการเรียนรู้, การระดมสมอง, การจดจำข้อมูล, การจินตนาการและการแก้ปัญหาโดยนักศึกษา, วิศวกร, นักจิตวิทยา รวมถึงบุคคลทั่วไป ตัวอย่างของผู้คิดผังมโนภาพที่น่าจะเก่าแก่ที่สุดในโลกคือนักคิดในคริสต์ศตวรรษที่ 3 นามว่าพอไพรี ผู้ที่จำแนกนิยามที่ถูกคิดโดยอริสโตเติลไว้โดยการมโนภาพ ในยุคปัจจุบัน ผู้ปฏิวัติรูปแบบของผังมโนภาพโดยการบูรณาการคือ ดร. อัลลัน คอลลินส์ และนักวิจัยในช่วงทศวรรษ 60 (พ.ศ. 2500) เอ็ม.โรส ควิลแลนด์ โดยเผยแพร่วิธีการคิดแบบใหม่นี้โดยการลงบทความ และทำการวิจัยเกี่ยวกับการศึกษาความคิดสร้างสรรค์ของมนุษย์และการมโนภาพ ทำให้ ดร. อัลลัน คอลลินส์ ถือว่าเป็นบิดาแห่งผังมโนภาพสมัยใหม่ก็ว่าได้

โทนี บูซาน ได้ชื่อว่าเป็นผู้นำในเรื่องแผนที่ความคิด มาช่วยในการจดจำระยะยาวที่เรียกว่าวิธีเนโมนิก ซึ่งได้แก่การนำความรู้ใหม่ไปผูกโยงกับความรู้เดิมที่มีอยู่ ควบคู่ไปกับการพัฒนาสมองซีกขวาโดยการจินตนาการ ด้วยหลักการใช้คำหลักเป็นตัวกำหนดแล้วขยายกิ่งก้านสาขาออกไป วิธีนี้ใช้กันอย่างแพร่หลายทั้งในเรื่องการทำประชาคม การบันทึกคำบรรยาย เป็นต้น

## อ้างอิง

หมวดหมู่:การแทนความรู้
หมวดหมู่:การจัดการเชิงกลยุทธ์
หมวดหมู่:การสร้างสรรค์
หมวดหมู่:การออกแบบ
หมวดหมู่:เทคโนโลยีการศึกษา
หมวดหมู่:แผนภาพ
หมวดหมู่:ความคิด
หมวดหมู่:การจดบันทึก
หมวดหมู่:การอ่าน
หมวดหมู่:Zoomable user interfaces
สือชิงเสวียน

**สือชิงเสวียน** เป็นตัวละครในนิยายกำลังภายในเรื่องมังกรคู่สู้สิบทิศ

สือชิงเสวียน เป็นบุตรีของปี้ซิ่วซินและเทพอาถรรพณ์ นอกจากรูปโฉมที่งดงามไม่แพ้วาวาและซือเฟยเซวียนแล้ว นางยังมี วิชาเป่าขลุ่ยซึ่งหาตัวจับได้ยากในภาคกลาง  วิชาเข็มทองซึ่งรักษาอาการเจ็บป่วยได้ นอกจากนี้ นางยังมีวิทยายุทธทางฝ่ายธรรมะติดตัวอยู่บ้างจากแม่ของนาง  สือชิงเสวียนเร้นกายอยู่ในหุบเขาวิสุทธิ์พนาเร้นลับนอกเมืองเฉิงตูกับแม่ของนาง หลังจากที่แม่ของนางเสียชีวิตลงเพราะอ่านม้วนบันทึกประทับไม่ตาย นางได้อาศัยอยู่ภายในหุบเขานี้เพียงคนเดียวและไม่ค่อยออกนอกหุบเขาเท่าใดนัก จนกระทั่งพบฉีจื่อหลิงที่ถ้ำค้างคาว

หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
เคมีนิวเคลียร์

**เคมีนิวเคลียร์** () เป็นสาขาย่อยของวิชาเคมีที่เกี่ยวข้องกับกัมมันตภาพรังสี (radioactivity) กระบวนการนิวเคลียร์ และคุณสมบัติทางนิวเคลียร์ สามารถแบ่งเป็นสาขาย่อยได้ดังนี้
* เคมีกัมมันตภาพรังสี (radiochemistry) เป็นสาขาที่เกี่ยวข้องกับการใช้กัมมันตภาพรังสีเพื่อการศึกษาปฏิกิริยาเคมีธรรมดา
* การใช้เทคนิคจากวิชาเคมีเพื่อศึกษาปฏิกิริยานิวเคลียร์เช่นนิวเคลียร์ฟิสชั่น (nuclear fission) และนิวเคลียร์ฟิวชั่น (nuclear fusion)
* ไอโซโทปิคเคมี (isotopic chemistry) เกี่ยวข้องกับผลของมวลนิวเคลียร์ต่อปฏิกิริยาเคมีและคุณสมบัติของสารประกอบเคมี
* นิวเคลียร์แมกเนติกรีโซแนนซ์ (nuclear magnetic resonance - NMR) หรือ สเปกโตรสโคปิกเคมี เป็นการจำแนกอะตอมโดยการสังเกตแกนการหมุนของอะตอมเมื่อดูดซับพลังงานเข้าไป

หมวดหมู่:นิวเคลียร์เคมี
นิวเคลียร์
หมวดหมู่:เคมีนิวเคลียร์
เคท โชแปง

170px|thumb|right|เคท โชแปง (Kate Chopin), 1894
**เคท โชแปง** (มีชื่อเดิมว่า แคทเธอรีน โอฟลาเฮอร์ตี Katherine O'Flaherty 8 กุมภาพันธ์ ค.ศ. 1850 – 20 สิงหาคม ค.ศ. 1904) ,เธอเกิดในอิลลินอยส์ บิดาเป็นชาวไอริชอพยพและมารดาเป็นลูกครึ่งฝรั่งเศส-อเมริกัน (ลูกผสมผิวขาว-นิโกร) เคทเป็นนักศึกษาหน้าตาสะสวยและหัวดี เธอเติบโตขึ้นท่ามกลางผู้หญิง และเมื่ออายุยี่สิบปีแต่งงานกับออสการ์ โชแปง ลูกผสมผิวขาวนิโกร ตัวแทนค้าฝ้ายชาวนิวออร์ลีน ทั้งคู่มีลูกด้วยกันหกคนหลังจากออสการ์ตายเมื่อปี ค.ศ. 1882 เมื่ออายุ 39 เคท โชแปงเริ่มต้นเขียนเรื่องสั้นอย่างจริงจัง (Bayou Fol ค.ศ. 1894) แต่แล้วก็แทบจะต้องเลิกเขียนหนังสือเมื่อนวนิยายเล่มที่สองถูกโจมตีอย่างรุนแรง คือเรื่อง The awakening (ค.ศ. 1899) – “นวนิยายที่จะกลายเป็นนิยายคลาสสิกของอเมริกา [และ] จุดหักเหของนักเขียนสตรีที่จะเปลี่ยนประเด็นจากเรื่องรักและชีวิตอันมีความสุขภายในบ้าน มาสู่การค้นพบทางอารมณ์และความต้องการทางเพศของผู้หญิง” (คริสตินา เคอร์) เคท โชแปงเสียชีวิตด้วยโรคตกเลือดในสมองเมื่ออายุได้ 54 ในสภาพไร้ชื่อเสียงและขมขื่นใจ

## ผลงานบางส่วน
### นวนิยาย
* A Point at Issue! 
* The Story of an Hour 
* At the 'Cadian Ball 
* The Storm 
* The Awakening 
* Miss McEnders 

### เรื่องสั้น
* Beyond the Bayou 
* Desiree's Baby 
* The Kiss 
* The Locket 
* Ma'ame Pelagie 
* A Pair of Silk Stockings 
* A Reflection 
* A Respectable Woman 
* Regret

## แหล่งข้อมูลอื่น
* ประวัติ 
* (AUTHOR+@od1 (+kate+chopin+)) ผลงานเขียนบทความในนิตยสารช่วงปลายสมัยศตวรรษที่ 19 ของเคท โชแปง
* (DOCID+@BAND (@lit (LA0400))) บ้านของเคท โชแปง 

### ผลงานที่แปลเป็นภาษาไทย
*  จุมพิตนั้น  (The kiss )  
*  ลูกน้อยของเดซีเร  (Désirée’s baby) 
*  เสน่หาพายุ (The storm ) 
*  ชั่วโมง 'ชีวิต' (The story of an hour) 
*  บุหรี่อียิปต์ (An Egyptian cigarette ) 
     

----

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

หมวดหมู่:บุคคลที่เกิดในปี พ.ศ. 2394
หมวดหมู่:นักเขียนชาวอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากรัฐอิลลินอย
เบลดเซิร์ฟเวอร์

**เบลดเซิร์ฟเวอร์** () เป็นแนวคิดใหม่ของเซิร์ฟเวอร์คอมพิวเตอร์ โดยแต่ละหน่วยจะเรียกว่า "เบลด" (blade) และประกอบด้วยเมนบอร์ด, ซีพียู, หน่วยความจำ, อุปกรณ์เก็บข้อมูล และอุปกรณ์ในการติดต่อกับเครือข่ายเท่านั้น ซึ่งแต่ละเบลดจะใช้อุปกรณ์จ่ายพลังงาน (Power Supply) และระบบระบายความร้อนร่วมกัน

วิธีนี้ทำให้สามารถดูแลรักษาระบบได้ง่ายขึ้น เนื่องจากอุปกรณ์จ่ายพลังงานมีเพียงจุดเดียว ผู้ผลิตส่วนมากมักจะเพิ่มอุปกรณ์จ่ายพลังงานสำรองตัวที่สองมาให้ เพื่อป้องกันปัญหาด้านพลังงาน

เบลดเซิร์ฟเวอร์เหมาะสำหรับการทำเซิร์ฟเวอร์ฟาร์มและคลัสเตอร์ เบลดแต่ละตัวสามารถถอดเปลี่ยนได้ทันที (hot swap) ในทางทฤษฎีแล้ว สามารถใช้เบลดที่มาจากผู้ผลิตต่างกันได้ แต่ในทางปฏิบัติการใช้เบลดจากผู้ผลิตรายเดียวกัน จะเพิ่มเสถียรภาพของระบบได้มากกว่า

เบลดเซิร์ฟเวอร์เป็นการนำแนวคิดของเมนเฟรมเดิมมาประยุกต์ใช้กับพีซีปัจจุบัน

หมวดหมู่:สถาปัตยกรรมคอมพิวเตอร์
หมวดหมู่:เซิร์ฟเวอร์
นิตยสาร

336px|right|
**นิตยสาร** () คือสิ่งพิมพ์รายคาบที่ออกเป็นระยะสำหรับผู้อ่านทั่วไป มีเนื้อหาหลากหลาย มุ่งทั้งให้ความรู้และความบันเทิง ความรู้มักเป็นไปในลักษณะที่ให้ความรอบรู้ มีการหารายได้จากการโฆษณาและวางขายทั่วไป ผู้อ่านสามารถบอกรับเป็นสมาชิกได้

คำว่า "นิตยสาร" มาจากรากศัพท์ คือ นิตย (สม่ำเสมอ) และสาร (เนื้อหา) คำว่า "นิตยสาร" โดยทั่วไปอาจมีความหมายคาบเกี่ยวกับคำว่า วารสาร ซึ่งออกตามกำหนดเวลาที่แน่นอนเช่นกัน แต่ในทางบรรณารักษศาสตร์ ปัจจุบัน เมื่อมีการใช้อินเทอร์เน็ต ทำให้มีนิตยสารในอินเทอร์เน็ต ซึ่งมิใช่สิ่งพิมพ์ แต่ก็ยังเรียกกันว่า "นิตยสาร"

เป็นที่น่าสังเกตว่า นิตยสารบางชื่อ ไม่ได้ใช้คำว่า นิตยสาร แต่ก็น่าจะจัดเป็นนิตยสารได้ เช่น "อนุสาร อ.ส.ท." ของการท่องเที่ยวแห่งประเทศไทย ขณะที่สิ่งพิมพ์บางชนิด มีความก่ำกึ่ง ระหว่างหนังสือพิมพ์รายสัปดาห์ และนิตยสารรายสัปดาห์ เช่น มติชนรายสัปดาห์ สยามรัฐรายสัปดาห์ เนชั่นรายสัปดาห์ เป็นต้น ทั้งนี้ก็เพราะเนื้อหาในเล่ม มีทั้งข่าว วิเคราะห์ข่าว และบันเทิง ในสัดส่วนที่พอ ๆ กัน โดยทั่วไปนิตยสารมักจะมีลักษณะผ่อนคลาย เล่าเรื่อง ไม่นิยมเขียนในลักษณะตำรา เว้นแต่ละแทรกอยู่เป็นบางส่วนของเล่ม

นิตยสารสำหรับคนอ่านเฉพาะกลุ่มฉบับแรกของโลกตีพิมพ์ในกรุงลอนดอนเมื่อ พ.ศ. 2274 (สมัยพระเจ้าท้ายสระ) ชื่อ "นิตยสารสุภาพบุรุษ" (The Gentleman's Magazine) เลิกกิจการไปเมื่อ พ.ศ. 2450

นิตยสารสำหรับผู้บริโภคฉบับแรกของโลกคือ "นิตยสารสกอต" (The Scots Magazine) ตีพิมพ์ในสกอตแลนด์เมื่อปี พ.ศ. 2282 ซึ่งตรงกับสมัยพระเจ้าอยู่หัวบรมโกศ และยังคงตีพิมพ์อยู่จนถึงในปัจจุบัน

## การตีพิมพ์
องค์ประกอบของนิตยสารอาจมีความแตกต่างกันได้เป็นอย่างมาก องค์ประกอบหลัก เช่น วาระการออก รูปแบบ เป้าหมายกลุ่มผู้อ่านมีความผันแปรหาความตายตัวไม่ได้ นิตยสารบางฉบับจะเจาะเรื่องที่น่าสนใจเฉพาะ เช่น เกี่ยวกับสัตว์เลี้ยง ยานพาหนะ งานอดิเรก หรือการเมือง รวมทั้งแนวศิลปะ บันเทิง แฟชั่น รถยนต์ ท่องเที่ยวระยะการออกจึงมีตั้งแต่รายสัปดาห์ รายปักษ์ รายเดือน รายสองเดือน ราย 3 เดือน (quarterly) ราย 6 เดือนไปจนถึงรายปี 

ปกตินิตยสารจะมีวันที่ปรากฏบนปกซึ่งมักล่าจากวันที่วางตลาด นิตยสารเกือบทั้งหมดจะวางจำหน่ายตามร้านและแผงขายหนังสือทั่วประเทศ ผู้บอกรับเป็นสมาชิกจะได้รับนิตยสารทางไปรษณีย์ 

นิตยสารส่วนใหญ่ตีพิมพ์ในจำนวนที่มากและพยายามทำให้ต้นทุนการพิมพ์ต่ำเพื่อให้มีราคาขายต่ำ นิตยสารบางประเภทที่มีต้นทุนการพิมพ์สูงมักอาศัยการลงโฆษณามาช่วยลดราคาขายให้ต่ำลง

นิตยสารทุกเล่ม จะต้องขออนุญาตจัดพิมพ์จากทางราชการ และได้รับหมายเลขสากลประจำนิตยสาร เรียกว่า ISSN (International Standard Serial Number) ซึ่งนิตยสารจะตีพิมพ์ไว้ในส่วนที่เห็นชัดของเล่ม เช่น ปกหน้า สารบัญ สันปก หรือปกหลัง 

## ดูเพิ่ม
* การแบ่งประเภทย่อยของนิตยสา<span lang="th">ร</span> (วิกิภาษาอังกฤษ)
* รายชื่อนิตยสารทั่วโลก (วิกิภาษาอังกฤษ)
* นิตยสารเกม
* รายชื่อนิตยสารในประเทศไทย

หมวดหมู่:สื่อวรรณกรรม
อำเภอพระยืน

**พระยืน** เป็นอำเภอขนาดกลางแห่งหนึ่งในจังหวัดขอนแก่น

## ที่ตั้งและอาณาเขต
อำเภอตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอบ้านฝางและอำเภอเมืองขอนแก่น
* **ทิศตะวันออก** ติดต่อกับอำเภอเมืองขอนแก่นและอำเภอบ้านแฮด
* **ทิศใต้** ติดต่อกับอำเภอบ้านแฮดและอำเภอมัญจาคีรี
* **ทิศตะวันตก** ติดต่อกับอำเภอมัญจาคีรี

## ประวัติ
ท้องที่อำเภอพระยืนเดิมเป็นส่วนหนึ่งของอำเภอเมืองขอนแก่น โดยปี พ.ศ. 2519 กระทรวงมหาดไทยได้แบ่งท้องที่อำเภอเมืองขอนแก่น รวม 3 ตำบล คือ ตำบลพระยืน ตำบลพระบุ และตำบลบ้านโต้น ตั้งเป็น **กิ่งอำเภอพระยืน** ต่อมา ปี พ.ศ. 2530 ได้รับการยกฐานะเป็น **อำเภอพระยืน**

## การแบ่งเขตการปกครอง
### การปกครองส่วนภูมิภาค
อำเภอพระยืนแบ่งเขตการปกครองย่อยออกเป็น 5 ตำบล 46 หมู่บ้าน ได้แก่

### การปกครองส่วนท้องถิ่น
ท้องที่อำเภอพระยืนประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลบ้านโต้น** ครอบคลุมพื้นที่ตำบลบ้านโต้นทั้งตำบล
* **เทศบาลตำบลพระยืน** ครอบคลุมพื้นที่บางส่วนของตำบลพระยืน
* **เทศบาลตำบลพระบุ** ครอบคลุมพื้นที่ตำบลพระบุทั้งตำบล
* **เทศบาลตำบลพระยืนมิ่งมงคล** ครอบคลุมพื้นที่ตำบลพระยืน (นอกเขตเทศบาลตำบลพระยืน) 
* **องค์การบริหารส่วนตำบลขามป้อม** ครอบคลุมพื้นที่ตำบลขามป้อมทั้งตำบล
* **องค์การบริหารส่วนตำบลหนองแวง** ครอบคลุมพื้นที่ตำบลหนองแวงทั้งตำบล

## อาชีพ
อาชีพรองที่สำคัญ มีโรงงานทำเสื่อพลาสติก ประชาชนบางส่วนที่ว่างจากอาชีพทำนาแล้วจะเร่ขายเสื่อทั่วประเทศ, ทำไร่มันสำปะหลัง

## อ้างอิง

## แหล่งข้อมูลอื่น
* เว็บไซต์เทศบาลตำบลพระยืนมิ่งมงคล

พระยืน
18 พฤศจิกายน

วันที่ **18 พฤศจิกายน** เป็นวันที่ 322 ของปี (วันที่ 323 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 43 วันในปีนั้น

## เหตุการณ์
* พ.ศ. 2036 (ค.ศ. 1493) - คริสโตเฟอร์ โคลัมบัส เห็นฝั่งทวีปอเมริกา (ปัจจุบันคือประเทศเปอร์โตริโก) เป็นครั้งแรก
* พ.ศ. 2471 (ค.ศ. 1928) - *[[Steamboat Willie]]* ภาพยนตร์การ์ตูนประกอบเสียงเรื่องแรกของโลก สร้างโดยวอลท์ ดิสนีย์ เปิดฉายรอบปฐมทัศน์ ภาพยนตร์เรื่องนี้เป็นการปรากฏตัวครั้งที่ 2 ของมิกกี้เมาส์ และมินนี่เมาส์
* พ.ศ. 2472 (ค.ศ. 1929) - เกิดแผ่นดินไหวขนาด 7.2 ในมหาสมุทรแอตแลนติก ที่เรียก กันว่า 1929 Grand Banks earthquake หรือ Laurentian Slope earthquake ทำให้สายโทรเลขใต้น้ำข้ามแอตแลนติคเสียหาย และเกิดคลื่นสึนามิถล่มชายฝั่งทางด้านทิศ ตะวันออก ของประเทศแคนาดา
* พ.ศ. 2502 (ค.ศ. 1959) - *[[เบน-เฮอร์]]* ภาพยนตร์ที่สร้างจากนวนิยายอิงประวัติศาสตร์โดยลิว วอลเลซ เปิดฉายรอบปฐมทัศน์ในนครนิวยอร์ก ภาพยนตร์เรื่องนี้กวาดรางวัลออสการ์ไปถึง 11 รางวัล
*พ.ศ. 2541 (ค.ศ 1998) - เหตุการณ์พายุฝนดาวตก
*พ.ศ. 2566 (ค.ศ 2023) - การประกวด'''นางงามจักรวาล 2023''' เป็นการจัดการประกวด**ครั้งที่ 72** จัดขึ้นภายใต้การเป็นเจ้าภาพครั้งที่ 2 ของ เอลซัลวาดอร์

## วันเกิด
* พ.ศ. 2400 (ค.ศ. 1857) - พระเจ้าบรมวงศ์เธอ พระองค์เจ้าอนงค์นพคุณ (สิ้นพระชนม์ พ.ศ. 2426)
* พ.ศ. 2483 (ค.ศ. 1940) - สมเด็จพระราชาธิบดีสุลต่านกอบูส บิน ซะอีด อัสซะอีด (สวรรคต 10 มกราคม พ.ศ. 2563)
* พ.ศ. 2486 (ค.ศ. 1943) - ฉันทนา กิติยพันธ์ นักร้อง นักแสดง และนักพากย์ชาวไทย
* พ.ศ. 2506 (ค.ศ. 1963) - พีเตอร์ สไมเกิล อดีตผู้รักษาประตูทีมแมนเชสเตอร์ยูไนเต็ด, ทีมชาติเดนมาร์ก
* พ.ศ. 2507 (ค.ศ. 1964) - ธนพล อินทฤทธิ์ นักร้อง, นักดนตรี และนักแต่งเพลงชาวไทย
* พ.ศ. 2511 (ค.ศ. 1968) - โอเวน วิลสัน นักแสดงชาวไอริช-อเมริกัน
* พ.ศ. 2520 (ค.ศ. 1977) - เฮมกี มาเดรา นักแสดงชาวโดมินิกัน-อเมริกัน
* พ.ศ. 2521 (ค.ศ. 1978) - นวดี โมกขะเวส นักแสดงชาวไทย
* พ.ศ. 2525 (ค.ศ. 1982) - จัสติน คแนปป์ ผู้ใช้วิกิพีเดียสัญชาติอเมริกัน
* พ.ศ. 2526 (ค.ศ. 1983) - ไมเคิล ดอว์สัน นักฟุตบอลชาวอังกฤษ
* พ.ศ. 2531 (ค.ศ. 1988) - เฟรเดริก เมนดี (นักฟุตบอลเกิดปี ค.ศ. 1988) นักฟุตบอลชาวกินี-บิสเซา
* พ.ศ. 2532 (ค.ศ. 1989) - มาร์ก ออลไบรตัน นักฟุตบอลชาวอังกฤษ
* พ.ศ. 2534 (ค.ศ. 1991) - นพวรรณ เลิศชีวกานต์ นักเทนนิสเยาวชน
* พ.ศ. 2535 (ค.ศ. 1992) - 
**เคนยู สุกิโมโตะ นักฟุตบอลชาวญี่ปุ่น
**รัญดภา มันตะลัมพะ นักแสดงหญิงชาวไทย
*พ.ศ. 2537 (ค.ศ. 1994) - ฮัน โซ-ฮี นางแบบและนักแสดงเกาหลีใต้
*พ.ศ. 2539 (ค.ศ. 1996) - 
**ชลนสร สัจจกุล นักร้องชาวไทย
**นวพร จันทร์สุข (เค้ก) อดีตสมาชิกวงบีเอ็นเคโฟร์ตีเอต (BNK48) รุ่นที่ 2

## วันถึงแก่กรรม
* พ.ศ. 2505 (ค.ศ. 1962) - นีลส์ บอร์ นักฟิสิกส์ชาวเดนมาร์ก (เกิด 7 ตุลาคม พ.ศ. 2428)
* พ.ศ. 2558 (ค.ศ. 2015) - โจนาห์ โลมู นักรักบี้ชาวนิวซีแลนด์ (เกิด 12 พฤษภาคม พ.ศ. 2518)

## วันสำคัญและวันหยุดเทศกาล
* โรมันคาทอลิก - วันระลึกถึงการถวายมหาวิหารนักบุญเปโตรและมหาวิหารนักบุญเปาโลนอกกำแพง
* ลัตเวีย - วันประกาศเอกราช (พ.ศ. 2461)
* โอมาน - วันชาติ (พ.ศ. 2483)

## แหล่งข้อมูลอื่น
* BBC: On This Day
* Today in History: November 18 

พฤศจิกายน 18
หมวดหมู่:พฤศจิกายน
ไปยาลน้อย

**ไปยาลน้อย** หรือ **เปยยาลน้อย** (ฯ) เป็นเครื่องหมายวรรคตอนอย่างหนึ่งในการเขียนภาษาไทย ใช้ในการย่อคำเพื่อให้เขียนสั้นลง โดยเขียนแต่ส่วนหน้า ละส่วนหลังเอาไว้ แล้วใส่ไปยาลน้อยไว้แทน ยังปรากฏที่มาที่ชัดเจนคือ

คำว่า *ไปยาล* มาจากคำว่า *เปยฺยาล* ในภาษาบาลี แปลว่า ย่อ

## การใช้
เครื่องหมายไปยาลน้อย นิยมใช้ใน 2 ลักษณะด้วยกัน คือ

# ใช้กับคำพิเศษบางคำที่นิยมใช้ย่อโดยทั่วไป เช่น
#* ข้าฯ คำเต็มคือ ข้าพเจ้า
#* ฯพณฯ (อ่านว่า พะนะท่าน) ย่อมาจากคำ พณหัว พณหัวเจ้า หรือ พณหัวเจ้าท่าน ใช้กับข้าราชการผู้ใหญ่ชั้นรัฐมนตรี เอกอัครราชทูต เป็นต้น เคยมีหนังสือเวียนของกรมเลขาธิการคณะรัฐมนตรีให้เลิกใช้ เว้นแต่ในกรณีพิเศษอันเกี่ยวกับต่างประเทศเท่านั้น แต่คนยังนิยมใช้กันอยู่
# ใช้ย่อคำที่ยาวให้สั้นลง
#* กรุงเทพฯ คำเต็มคือ "กรุงเทพมหานคร"
#* โปรดเกล้าฯ คำเต็มคือ "โปรดเกล้าโปรดกระหม่อม" 
#* ราชสกุล ที่ลงท้าย ณ อยุธยา เช่น "เทพหัสดินฯ" คำเต็มคือ "เทพหัสดิน ณ อยุธยา" 
#* วัดพระเชตุพนฯ คำเต็มคือ "วัดพระเชตุพนวิมลมังคลาราม ราชวรมหาวิหาร"
# ใช้บอกวันขึ้นแรมในปฏิทินจันทรคติไทย เช่น
#*  อ่านว่า วันศุกร์ ขึ้น 3 ค่ำ เดือน 3
#*  อ่านว่า วันจันทร์ แรม 11 ค่ำ เดือน 7

นอกจากนี้อาจใช้ในกรณีอื่น ๆ เพื่อย่อคำให้สั้น แต่เมื่ออ่านหรือเขียนคำอ่าน ต้องอ่านคำเต็ม ห้ามเขียนหรืออ่านคำหน้าแล้วต่อด้วยฯ เช่น **กรุง-เทพ-ละ** **กรุงเทพละ** เด็ดขาด

**หมายเหตุ:** ไปยาลน้อยไม่ใช่อักษร แต่มักจะจัดรวมไว้ในหมวดหมู่อักษรไทย เพื่อความสะดวกในการดูภาพรวมของอักษรและเครื่องหมายที่ใช้ในการเขียนหนังสือไทย

## ไปยาลน้อยในภาษาอื่น
ภาษาอื่นที่ใช้ไปยาลน้อยคือภาษาเขมร () การใช้ที่เหมือนกันคือใช้บอกวันขึ้นแรมทางจันทรคติ สำหรับการใช้เพื่อจบประโยค ดูที่ อังคั่น

อีกภาษาที่ใช้ไปยาลน้อยคือภาษาลาว (ຯ) ใช้เพื่อบอกในความและและอื่น ๆ ต่อไปเรื่อย ๆ

## อ้างอิง

ฯ
หมวดหมู่:อักษรไทย
ไม้ยมก

**ไม้ยมก** หรือ **ยมก** เป็นตัวอย่างหนึ่งที่ใช้ได้ในการเขียนภาษาไทย มีลักษณะคล้ายเลขไทย (๒) ที่หางชี้ลงล่าง แต่เดิมนั้นไม้ยมกกับเลข ๒ เขียนอย่างเดียวกัน ไม้ยมกใช้ได้ กำกับหลังคำที่ ข้อความ ต้องการอ่านซ้ำ เช่น "มาก ๆ" อ่านว่า "มากมาก"

## การใช้ไม้ยมก
วิธีใช้ไม้ยมก เมื่อประมวลจากการใช้ พอจะสรุปได้ดังนี้

* ซ้ำคำ 
:"นี่ไม่ใช่งานง่าย ๆ" อ่านว่า "นี่ไม่ใช่งานง่ายง่าย"
:"รู้สึกเหนื่อย ๆ" อ่านว่า "รู้สึกเหนื่อยเหนื่อย"

* ซ้ำวลี
:"เขาตะโกนขึ้นว่าไฟไหม้ ๆ" อ่านว่า "เขาตะโกนขึ้นว่าไฟไหม้ไฟไหม้"
:"ในแต่ละวัน ๆ" อ่านว่า "ในแต่ละวันแต่ละวัน"

## กรณีที่ไม้ยมก''ไม่สามารถใช้ได้''
* เสียงซ้ำ แต่เป็นคำคนละชนิดหรือต่างหน้าที่
:"ซื้อมา 2 ผล ๆ ละ 5 บาท" ควรเขียนว่า "ซื้อมา 2 ผล ผลละ 5 บาท" (สมัยโบราณนิยมเขียนแบบประโยคแรก)
:"นายดำ ๆ นา" ควรเขียนว่า "นายดำดำนา" ดำคำแรกเป็นวิสามานยนาม ดำคำที่สองเป็นกริยา
:"คน ๆ นี้" ควรเขียนว่า "คนคนนี้" คนคำแรกเป็นสามานยนาม คนคำที่สองเป็นลักษณนาม

* คำที่รูปเดิมเขียนซ้ำพยางค์ ซึ่งมีอยู่ไม่กี่คำ ได้แก่ นานา, จะจะ, ชิวชิว, เบเบ, ป็อมป็อม, วินวิน

* ในคำประพันธ์ หรือบทร้อยกรอง เช่น
:หวั่นหวั่นจิตรคิดคิดหวนครวญครวญหา (ไม่ควรเขียน "หวั่น ๆ จิตรคิด ๆ หวนครวญ ๆ หา")
:ยกเว้น กลบทบางประเภทที่กำหนดให้ใช้กับไม้ยมก

## การเขียนไม้ยมก
*[[พจนานุกรม ฉบับราชบัณฑิตยสถาน]]* ทั้งฉบับ พ.ศ. 2525 และฉบับ พ.ศ. 2542 เขียนไม้ยมกโดยเว้นวรรคทั้งหน้าและหลังไม้ยมก เช่น "สิ่งที่เป็นเส้น ๆ หุ้มยวงขนุน" และ "ติด ๆ กัน"  

หนังสือ *หลักเกณฑ์การใช้เครื่องหมายวรรคตอนและเครื่องหมายอื่น ๆ หลักเกณฑ์การเว้นวรรค หลักเกณฑ์การเขียนคำย่อ ฉบับราชบัณฑิตยสถาน* ฉบับพิมพ์ครั้งที่ 5 ระบุหลักเกณฑ์การเว้นวรรคไว้ว่า "ให้เว้นทั้งข้างหน้าและข้างหลังเครื่องหมายไปยาลใหญ่ ไม้ยมกหรือยมก เสมอภาคหรือเท่ากับ" หากแต่การเรียงพิมพ์ในเล่มกลับเว้นวรรคเฉพาะหลังไม้ยมก เช่น "หน่วยราชการต่างๆ เข้าร่วมประชุม" รวมทั้งชื่อหนังสือเอง ซึ่งชิดหน้า เว้นหลัง ("เครื่องหมายอื่นๆ")  อย่างไรก็ตาม ใน *หลักเกณฑ์การใช้เครื่องหมายวรรคตอนฯ* ฉบับพิมพ์ครั้งที่ 6 ได้กำหนดหลักเกณฑ์ว่าให้ "เว้นวรรคเล็กหน้าและหลังเครื่องหมายไปยาลใหญ่ ไม้ยมก เสมอภาคหรือเท่ากับ..." และการเรียงพิมพ์ในเล่มสอดคล้องกับหลักเกณฑ์ที่ระบุไว้ ตัวอย่างเช่น "วันหนึ่ง ๆ เขาทำอะไรบ้าง" 

ปัจจุบันเราพบว่าสิ่งตีพิมพ์ต่าง ๆ รวมทั้งเอกสารอิเล็กทรอนิกส์ในอินเทอร์เน็ต พิมพ์ไม้ยมกในลักษณะต่าง ๆ กัน ดังนี้
* ไม่เว้นวรรคเลย เช่น "ต่างๆกัน" ซึ่งผิดหลักเกณฑ์
* เว้นวรรคทั้งหน้าและหลังไม้ยมก เช่น "ต่าง ๆ กัน" ซึ่งถูกต้องตามหลักเกณฑ์ และ
* เขียนไม้ยมกติดคำหน้า แต่เว้นวรรคด้านหลัง เช่น "ต่างๆ กัน" ซึ่งผิดหลักเกณฑ์

อนึ่ง ไม้ยมกไม่ใช่อักษร แต่มักจะจัดรวมไว้ในหมวดหมู่อักษรไทย เพื่อความสะดวกในการดูภาพรวมของอักษรและเครื่องหมายที่ใช้ในการเขียนหนังสือไทย 

## ไม้ยมกในภาษาอื่น
ภาษาอื่นที่ใช้ไม้ยมกคือภาษาเขมร () และภาษาลาว () ใช้ซ้ำคำเหมือนกับภาษาไทย ภาษาจีน ก็มีการใช้เครื่องหมายซ้ำคำหลายชนิดเช่นกัน

## อ้างอิง

ๆ
หมวดหมู่:อักษรไทย
เคมีแสง

**เคมีแสง** () เป็นการศึกษาความสัมพันธ์ระหว่าง แสง และ สารเคมี

* กฎข้อแรกของวิชาเคมีแสงคือกรอตตัสส์-แดรปเพอร์ ลอว์(Grotthuss-Draper law) ซึ่งกล่าวว่าแสงจะต้องถูกสารเคมีดูดซับจึงจะเกิดปฏิกิริยาเคมีแสงขึ้นได้ ถ้าไม่มีการดูดซับแสงก็จะไม่มีปฏิกิริยาเคมี ตัวอย่างเช่น หญ้า เขียวเป็นสีเขียวเพราะ คลอโรฟิลล์ ซึ่งเป็นสารประกอบออรแกโนเมทัลลิก (organometallic) จะดูดซับแสงสีอื่นหมดและจะสะท้อนแสงสีเขียว (460nm to 600nm) ออกมาเราจึงมองเห็นหญ้าเป็นสีเขียว ถ้าเราทดลองปลูกพืชในที่ที่มีแสงสีเขียวสีเดียวพืชจะสะท้อนแสงสีเขียวไปหมดและมันจะไม่สามารถสังเคราะห์แสง ได้คือจะไม่มีปฏิกิริยาเคมีแสง เกิดขึ้น
* กฎข้อที่สองของวิชาเคมีแสงคือสตาร์ก-ไอน์สไตน์ ลอว์(Stark-Einstein law) กล่าวว่าแต่ละโฟตอนที่ถูกดูดซับโดยระบบเคมี จะมีเพียง 1 โมเลกุลเท่านั้นที่ถูกกระตุ้นเพื่อให้เกิดปฏิกิริยาเคมีแสง กฎข้อนี้อาจเรียกอีกอย่างว่ากฎสมดุลแสง (photoequivalence law) ซึ่งมีสาระสำคัญว่าหนึ่งโมเลกุลเท่านั้นที่ถูกกระตุ้นต่อการดูดซับโฟตอนหนึ่งตัว กฎข้อนี้ถูกเสนอโดยอัลเบิร์ต ไอน์สไตน์ ในขณะที่เขากำลังพัฒนาทฤษฎีควอนตั้มของแสง

ส
หมวดหมู่:เคมีแสง
เคมีการคำนวณ

**เคมีการคำนวณ** () เป็นสาขาหนึ่งของเคมีทฤษฎี (theoretical chemistry) มีความคาบเกี่ยวกันระหว่างวิทยาศาสตร์คอมพิวเตอร์ (computer science) วิชาเคมี (chemistry) วิชาฟิสิกส์ และวิชาคณิตศาสตร์วัตถุประสงค์หลักก็คือการใช้แนวคิดทางทฤษฎีที่พิสูจน์ได้ทางฟิสิกส์และเคมีมาออกแบบหรือสร้างระบบจำลองที่มีประสิทธิภาพ ยกตัวอย่างเช่น ระบบจำลองของแข็ง ระบบจำลองดีเอ็นเอ ระบบจำลองโปรตีน เป็น้ตน ซึ่งในการประมาณการ (approximation) ทางคณิตศาสตร์จะใช้โปรแกรมการคำนวณ (computer program) มาคำนวณ เนื่องจากมีความซับซ้อนและความยุ่งยากทางคณิตศาสตร์มากเกินกว่าที่มนุษย์จะกระทำได้ ซึ่งคอมพิวเตอร์สมรรถนะสูงนี้เองที่เป็นเครื่องมือที่ช่วยให้นักเคมีคำนวณลดระยะเวลาในการ simulation ลงอย่างมากอีกด้วย สำหรับสิ่งที่ต้องการจะศึกษาก็มีปลายรูปแบบแตกต่างกันไป ขึ้นกับระบบนั้น ๆ โดยส่วนมากจะใช้คำนวณหรือศึกษาคุณสมบัติของโมเลกุล (molecule) เช่น

# พลังงานทั้งหมด (total energy)
# พลังงานจลน์ หรือ พลังงานศักย์
# ตำแหน่งของอะตอมหรือโมเลกุลที่เหมาะสม (มีความสเถียร)
# ลักษณะไดโพล (dipole) ค่าไดโพล
# ควอดรูโพลโมเมนต์ (quadrupole moment)
# ความถี่ของการสั่นสะเทือน (vibrational frequencies)
# ความไวต่อปฏิกิริยา (reactivity)
# สเปกโตรสโคปี่ (spectroscopic quantitities)
# ครอสส์ เซกชั่น(ฟิสิกส์) (cross section (physics))
# ตัวแปรที่ส่งผลต่อระบบ เช่น อุณหภูมิ (temperature) หรือ ความดัน (pressure) เป็นต้น
 

การคำนวณ
โป๊ยเซียน (เทพเจ้าจีน)

**โป๊ยเซียน** หรือสำเนียงมาตรฐานว่า **ปาเซียน** () แปลว่า "แปดเซียน" เป็นเซียนกลุ่มหนึ่งในประมวลเรื่องปรัมปราจีน เป็นที่นับถือในลัทธิเต๋า และมีชื่อเสียงมาช้านาน เซียนทั้งแปดนี้ เชื่อว่า ส่วนใหญ่เป็นบุคคลที่มีชีวิตอยู่ในราชวงศ์ชางหรือราชวงศ์ถัง ทั้งยังเชื่อว่า อาศัยอยู่ด้วยกัน ณ หมู่เกาะหมู่หนึ่งในทะเลปั๋ว (渤海) โดยเฉพาะที่ภูเขาเผิงไหล (蓬萊) และมักได้รับการแสดงภาพเป็นกลุ่มบุคคลที่นั่งเรือกลับจากงานประชุมท้อสวรรค์ (蟠桃會)

## สมาชิก

* **[[จงหลี เฉฺวียน]]** (鐘离權), กวางตุ้งว่า "จงสิดขือ", ฮกเกี้ยนว่า "เจี๋ยงตีควน"
* **[[จาง กั๋วเหล่า]]** (張果老; "เฒ่าจาง กั่ว"), แต้จิ๋วว่า "เจียงกั๋วเล้า", ฮกเกี้ยนว่า "ติวเกอหล่าว"
* **[[เฉากั๋วจิ้ว]]** (曹國舅), กวางตุ้งว่า "โฉวกวอเกา", แต้จิ๋วว่า "เชาก๊กกู๋", ฮกเกี้ยนว่า "ฉิวก๊กกู๋"
* **[[ลฺหวี่ ต้งปิน]]** (呂洞賓), แต้จิ๋วว่า "ลือท่งปิน", ฮกเกี้ยนว่า "ลีตงปิ่น"
* **[[หลาน ไฉ่เหอ]]** (藍采和), แต้จิ๋วว่า "น่าไชหัว", ฮกเกี้ยนว่า "หน่าไฉฮัม"
* **[[หลี่เถียไกว่]]** (李鐵拐; "หลี่ไม้เท้าเหล็ก"), กวางตุ้งว่า "เหล่ยทิดกวาย", แต้จิ๋วว่า "ลี้ทิก๋วย", ฮกเกี้ยนว่า "ลี่ทิกุย", 
* **[[หาน เซียงจื่อ]]** (韓湘子), ฮกเกี้ยนว่า "ฮั้นเจียวจู้"
* **[[เหอเซียนกู]]** (何仙姑; "นางฟ้าเหอ"), แต้จิ๋วว่า "ฮ่อเซียนโกว", ฮกเกี้ยนว่า "เฮอเซียนก๊อ"

## อ้างอิง

## อ่านเพิ่ม
* Lai, T. C., *The Eight Immortals* (Swindon Book Co., 1972).
* Mantak Chia, Johnathon Dao, *The Eight Immortal Healers: Taoist Wisdom for Radiant Health* (Simon and Schuster).

## แหล่งข้อมูลอื่น
* 
* Stories and Myths of Eight Immortals. A collection of Eight Immortals stories


หมวดหมู่:เทพจีน
หมวดหมู่:ศิลปะจีน
หมวดหมู่:ศิลปะลัทธิเต๋า
หมวดหมู่:ผู้บรรลุในลัทธิเต๋า
หมวดหมู่:ประติมานวิทยาจีน
สารประกอบอนินทรีย์

**สารประกอบอนินทรีย์** () คือสารประกอบเคมีที่นิยามตรงข้ามกับสารประกอบอินทรีย์ เป็นการจัดแบ่งสารเคมีตามความเชื่อแต่ดั้งเดิม ที่ให้สารเคมีที่ไม่ได้เกิดขึ้นในสิ่งมีชีวิตเป็นสารประกอบอนินทรีย์ สารประกอบอนินทรีย์มักไม่มีพันธะเชื่อมระหว่างอะตอมของคาร์บอนและไฮโดรเจน ถึงแม้สารประกอบอนินทรีย์จะมีอยู่มากมายแต่เทียบไม่ได้กับจำนวนของสารประกอบอินทรีย์ที่มีอยู่ในโลก  สารประกอบคาร์บอนเกือบทั้งหมดถูกจัดให้เป็นสารประกอบอินทรีย์แต่ก็มีบางตัวถูกกำหนดชัดเจนว่าเป็นสารประกอบอนินทรีย์ เช่น 
* คาร์บอนมอนอกไซด์ (carbon monoxide) 
* คาร์บอนไดออกไซด์ (carbon dioxide)
* คาร์บอเนต (carbonate)
จะเห็นว่าสารประกอบทั้งหมดข้างบนไม่มีอะตอมของไฮโดรเจนเชื่อมต่อกับคาร์บอนเลย  ในอดีตเชื่อกันว่าสารประกอบอินทรีย์มีอยู่ในสิ่งมีชีวิตเท่านั้น  แต่ปัจจุบันเราสามารถสังเคราะห์สารประกอบอินทรีย์ได้มากมายโดยสารประกอบเหล่านี้ไม่เคยอยู่ในสิ่งมีชีวิตเลย เช่น ยา (drug) และ พลาสติก (plastic) ในขณะที่สารประกอบอนินทรีย์มากมายที่มีความจำเป็นและอยู่ในสิ่งมีชีวิต (life) เช่น โซเดียมคลอไรด์ (sodium chloride-common salt) , กรดคาร์บอนิก (carbonic acid) , สารประกอบฟอสเฟต (phosphate) , สารประกอบเหล็ก (iron) การศึกษาสารประกอบโลหะในสิ่งมีชีวิตเรียกว่าไบโออนินทรีย์เคมี (bioinorganic chemistry)

## ดูเพิ่ม
* อนินทรีย์เคมี (inorganic chemistry)
* รายชื่อสารประกอบอนินทรีย์ (List of inorganic compounds)
* สารประกอบอนินทรีย์ตามชื่อธาตุ (Inorganic compounds by element)

หมวดหมู่:เคมี
หมวดหมู่:สารประกอบอนินทรีย์
โจเซฟ คอนราด

**โจเซฟ คอนราด** () มีชื่อเกิดว่า **ยูแซฟ แตออดอร์ กอนรัต กอแชญอฟสกี** () เป็นนักเขียนชาวบริติช-โปแลนด์ เกิดที่เมืองแบร์ดือชิวในจักรวรรดิรัสเซีย (ปัจจุบันอยู่ในประเทศยูเครน) เมื่อ ค.ศ. 1857 และกลายเป็นเด็กกำพร้าด้วยวัย 12 ปี เด็กชายยูแซฟจึงย้ายไปอยู่กับลุงที่สวิตเซอร์แลนด์ แต่หลังจากนั้นไม่นานได้เข้าทำงานกับบริษัทเดินเรือพาณิชย์แห่งฝรั่งเศส และต่อมาก็บริษัทเดินเรือพาณิชย์ของอังกฤษ ซึ่งเขาได้เป็นกัปตันเรือของตนเองในที่สุด ภายหลังได้รับสัญชาติอังกฤษ เขาเปลี่ยนชื่อเป็นโจเซฟ คอนราด เมื่ออายุ 36 ปี เขาเลิกออกทะเลและตั้งหลักปักฐานในอังกฤษ แต่งงาน มีบุตรชายสองคน รวมทั้งเริ่มต้นอาชีพการประพันธ์อันมีมนต์สะกด โดยผลงานที่เด่น ๆ ของเขาคือ *Almayer’s Folly* (ค.ศ. 1895), *The Heart of Darkness* (ค.ศ. 1902), *Nostromo* (ค.ศ. 1904) และ *Lord Jim* (ค.ศ. 1907) เป็นอาทิ คอนราดได้รับการยอมรับว่าเป็นหนึ่งในบรรดานักเขียนผู้ใช้ภาษาอังกฤษได้อย่างมีลีลายอดเยี่ยมที่สุดเท่าที่เคยมีมา ถึงแม้ว่าภาษาอังกฤษจะเป็นภาษาที่สามของเขา รองลงมาจากภาษาโปแลนด์และฝรั่งเศสก็ตาม และตราบจนวาระสุดท้ายของชีวิต เขาก็ยังพูดภาษาอังกฤษด้วยสำเนียงแปร่ง ๆ ตามแบบชาวต่างชาติ เขาเสียชีวิตด้วยอาการหัวใจวายใน ค.ศ. 1924

**คำคม** : The belief in a supernatural source of evil is not necessary; men alone are quite capable of every wickedness. (ความเชื่อเรื่องที่มาของความชั่วร้ายเหนือธรรมชาตินั้นไม่จำเป็น  มนุษย์สามารถทำเรื่องเลวทรามได้ทุกอย่างด้วยตัวเองเป็นอย่างดีอยู่แล้ว)

## ผลงาน
### นวนิยาย
* Almayer's Folly (ค.ศ. 1895) 
* An Outcast of the Islands (ค.ศ. 1896) 
* The Nigger of the 'Narcissus' (ค.ศ. 1897) 
* Heart of Darkness (ค.ศ. 1899) 
* Lord Jim (ค.ศ. 1900) 
* The Inheritors (ค.ศ. 1901) ร่วมกับ  Ford Madox Ford 
* Typhoon (ค.ศ. 1902) 
* Romance (ค.ศ. 1903) ร่วมกับ Ford Madox Ford 
* Nostromo (ค.ศ. 1904) 
* The Secret Agent (ค.ศ. 1907) 
* Under Western Eyes (ค.ศ. 1911) 
* A Personal Record (ค.ศ. 1912) 
* Chance (ค.ศ. 1913) 
* Victory (ค.ศ. 1915) 
* The Shadow Line (ค.ศ. 1917) 
* The Arrow of Gold (ค.ศ. 1919) 
* The Rescue (ค.ศ. 1920) 
* The Nature of a Crime (ค.ศ. 1923) ร่วมกับ  Ford Madox Ford 
* The Rover (ค.ศ. 1923) 

### เรื่องสั้น
* The Idiots  (ค.ศ. 1896)  
* The Black Mate (ค.ศ. 1908)
* The Lagoon (ค.ศ. 1897) 
* An Outpost of Progress (ค.ศ. 1897) 
* The Return  (ค.ศ. 1898) 
* Karain: A Memory (ค.ศ. 1897)  
* Falk  (ค.ศ. 1903) 
* Amy Foster (ค.ศ. 1901) 
* To-morrow (ค.ศ. 1902) 
* Gaspar Ruiz (ค.ศ. 1906) 
* An Anarchist (ค.ศ. 1906) 
* The Informer (ค.ศ. 1906) 
* The Brute (ค.ศ. 1906) 
* The Duel (หรือ The Point of Honor ค.ศ. 1908) 
* Il Conde (ค.ศ. 1908) 
* The Secret Sharer (ค.ศ. 1912) 
* Prince Roman (ค.ศ. 1911) 
* A Smile of Fortune (ค.ศ. 1911) 
* Freya of the Seven Isles (ค.ศ. 1912) 
* The Warrior's Soul (ค.ศ. 1917) 
* The Tale (ค.ศ. 1917) 

## แหล่งข้อมูลอื่น
* ผลงานทั้งหมด   
* จดหมายของคอนราด (1917-1919) 

;ผลงานที่แปลเป็นภาษาไทย
* ไต้ฝุ่น (Typhoon)  
* ทะเลสาบ (The lagoon) 
* วัยหนุ่ม (Youth) 
* เรืออำมหิต (The Brute) 

หมวดหมู่:บุคคลที่เกิดในปี พ.ศ. 2400
หมวดหมู่:นักเขียนชาวโปแลนด์
หมวดหมู่:นักเขียนชาวอังกฤษ
หมวดหมู่:นักเขียนนวนิยายชาวอังกฤษ
หมวดหมู่:นักเขียนนวนิยายชาวโปแลนด์
หมวดหมู่:นักเขียนเรื่องสั้นชาวอังกฤษ
หมวดหมู่:บุคคลในคริสต์ศตวรรษที่ 20
หมวดหมู่:บุคคลจากแคว้นฌือตอมือร์
หมวดหมู่:ชาวอังกฤษเชื้อสายโปแลนด์
จูดี การ์แลนด์

**จูดี การ์แลนด์** (, ชื่อเกิด: **แฟรนเซส เอเธล กัมม์** (Frances Ethel Gumm); 10 มิถุนายน ค.ศ. 1922 – 22 มิถุนายน ค.ศ. 1969) เป็นนักแสดงและนักร้องชาวอเมริกัน เธอเป็นที่รู้จักจากการรับบทเป็นโดโรธี เกลใน*[[เดอะวิซาร์ดออฟออซ (ภาพยนตร์ พ.ศ. 2482)|เดอะวิซาร์ดออฟออซ]]* (1939) เธอก้าวสู่การเป็นดาราระดับนานาชาติในฐานะนักแสดงทั้งละครเพลงและละครเป็นเวลากว่า 45 ปี เธอได้รับรางวัลรางวัลออสการ์ สาขานักแสดงเยาวชน, รางวัลลูกโลกทองคำ และรางวัลสเปเชียลโทนี จูดียังเป็นผู้หญิงคนแรกที่ได้รับรางวัลรางวัลแกรมมี สาขาอัลบั้มแห่งปีใน ค.ศ. 1961 ในอัลบั้ม*[[Judy at Carnegie Hall]]*

เธอเกิดที่เมืองแกรนด์แรพิดส์ ในรัฐมินนิโซตา สหรัฐ และเสียชีวิตในย่านเชลซี ในกรุงลอนดอน ประเทศอังกฤษ ด้วยวัยเพียง 47 ปี จากสาเหตุที่โหมงานหนักทำให้ต้องรับประทานยานอนหลับชนิดบาร์บิทูเรตจนเสียชีวิต

## อ้างอิง

### บรรณานุกรม
* 
* 
* 
* 
* 
* 
* 
* 
* 
* 
* 
* 

## อ่านเพิ่ม
* 

## แหล่งข้อมูลอื่น

* 
* 
* 
* 
* Garland Official Website
* Judy Garland Birthplace and Museum in Grand Rapids, MN
* ''Judy Garland: By Myself''  – American Masters special
* Judy Garland at The Biography Channel
* 

หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช‎
หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:ศิลปินสังกัดแคปิตอลเรเคิดส์
หมวดหมู่:ศิลปินสังกัดเดคคาเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงคอนทราลโต
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐมินนิโซตาหมวดหมู่:เสียชีวิตจากการใช้ยา
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
พ.ศ. 2078

**พุทธศักราช 2078** ตรงกับปีคริสต์ศักราช 1535 เป็นปีปกติสุรทินที่วันแรกเป็นวันศุกร์ ตามปฏิทินจูเลียน 

## เหตุการณ์
* 2 ตุลาคม - ชาก การ์ติเยร์ นักสำรวจชาวฝรั่งเศส ล่องเรือในแม่น้ำเซนต์ลอเรนซ์ นำไปสู่การค้นพบถิ่นฐานของชนพื้นเมืองบนเกาะที่ปัจจุบัน คือ มอนตริล

## วันเกิด
* 11 กุมภาพันธ์ - สมเด็จพระสันตะปาปาเกรกอรีที่ 14 (สิ้นพระชนม์ 16 ตุลาคม พ.ศ. 2134)
* 2 มิถุนายน - สมเด็จพระสันตะปาปาเลโอที่ 11 (สิ้นพระชนม์ 27 เมษายน พ.ศ. 2148)

## บุคคลสำคัญที่ถึงแก่กรรมในปีนี้

หมวดหมู่:พ.ศ. 2078
พ.ศ. 2379

**พุทธศักราช 2379** ตรงกับปีคริสต์ศักราช 1836 เป็นปีอธิกสุรทินที่วันแรกเป็นวันศุกร์ ตามปฏิทินเกรกอเรียน

## ผู้นำ

* **พระมหากษัตริย์:** พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
** **เจ้าประเทศราช:**
*** เจ้าผู้ครองนครเชียงใหม่: พระยาพุทธวงศ์
*** เจ้าผู้ครองนครลำพูน: พระยาน้อยอินท์
*** เจ้าผู้ครองนครลำปาง: พระยาไชยวงศ์
* **[[รายพระนามจักรพรรดิและพระมหากษัตริย์จีน|จักรพรรดิจีน]]:** จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

## เหตุการณ์
* 13 เมษายน - การผ่าตัดด้วยวิธีทางการแพทย์แผนปัจจุบัน มีขึ้นครั้งแรกในประเทศไทยโดยหมอบรัดเล (ไม่ใช้ยาสลบเนื่องจากยังไม่มีในไทย)
* 15 พฤษภาคม - ฟรานซิส เบลี สังเกตปรากฏการณ์ลูกปัดเบลี ขณะเกิดสุริยุปราคาวงแหวน
* 2 ตุลาคม - ชาลส์ ดาร์วิน เดินทางด้วยเรือบีเกิลกลับถึงแคว้นอังกฤษ หลังจากการออกสำรวจเก็บตัวอย่างทางชีววิทยานาน 5 ปี ซึ่งนำไปใช้คิดค้นทฤษฎีวิวัฒนาการ
* 2 ธันวาคม - การปลูกฝีป้องกันไข้ทรพิษ มีขึ้นครั้งแรกในประเทศไทย โดยพวกมิชชันนารี

## วันเกิด
* 27 พฤษภาคม - เจย์ กูลด์ นักการเงินชาวอเมริกัน (ถึงแก่กรรม 2 ธันวาคม พ.ศ. 2435)
* 8 กรกฎาคม - โจเซฟ แชมเบอร์เลน นักการเมืองชาวอังกฤษ (ถึงแก่กรรม 2 กรกฎาคม พ.ศ. 2457)

## วันสวรรคต
* 18 ตุลาคม - สมเด็จพระศรีสุริเยนทราบรมราชินี (พระราชสมภพ 21 กันยายน พ.ศ. 2310)

## บุคคลสำคัญที่ถึงแก่กรรมในปีนี้
แอนะล็อก

**แอนะล็อก** () อาจหมายถึง

* สัญญาณแอนะล็อก - สัญญาณที่มีลักษณะต่อเนื่อง โดยมีลักษณะแตกต่างกับสัญญาณดิจิทัลที่มีลักษณะไม่ต่อเนื่อง สัญญาณแอนะล็อกใช้งานกับระบบอิเล็กทรอนิกส์ รวมถึง ระบบเครื่องกล ไฮดรอลิก และระบบอื่น ๆ
* วงจรแอนะล็อก - วงจรไฟฟ้าที่ทำงานในลักษณะสัญญาณแอนะล็อก โดยสามารถออกแบบสำหรับในการขยาย หรือการดัดแปลง สัญญาณ และในบางกรณี วงจรแอนะล็อกสามารถแปลงข้อมูลเป็นสัญญาณดิจิทัลได้เช่นกัน
* คอมพิวเตอร์แอนะล็อก
ริชาร์ด สตอลล์แมน

[thumbnail|ริชาร์ด สตอลล์แทน ผู้พูดรับเชิญในงาน[วิกิเมเนีย]]

**ริชาร์ด แมธธิว สตอลล์แมน** (; เกิดเมื่อ 16 มีนาคม ค.ศ. 1953) เป็นผู้ก่อตั้ง โครงการกนู และ มูลนิธิซอฟต์แวร์เสรี ซอฟต์แวร์เสรีที่เขาได้เป็นผู้เริ่มเขียนตั้งแต่สมัยแรก ๆ ได้แก่ GNU Emacs, GNU C Compiler และ GNU Debugger ซึ่งปัจจุบันนี้ก็ยังนิยมใช้กันอยู่แพร่หลาย เขาผู้ริเริ่มแนวคิด Copyleft และเป็นผู้ร่าง "สัญญาอนุญาตสาธารณะทั่วไปของกนู" GNU General Public License (GPL) ขึ้นมา และสัญญานี้ได้กลายเป็นบรรทัดฐานของสัญญาอนุญาตให้งานซอฟต์แวร์เสรีจำนวนมาก

ริชาร์ด สตอลล์แมน เข้ารับการศึกษาจากเอ็มไอที แต่ได้ลาออกขณะที่ศึกษาและย้ายมาทำงานที่ เอ็มไอทีแล็บ โดยทำหน้าที่พัฒนาโปรแกรม ในระหว่างที่ทำงาน เขามีความคิดอุดมคติที่จะพัฒนาระบบปฏิบัติการในระบบที่ใกล้เคียงกับระบบยูนิกซ์ ให้ใช้งานได้เสรีสำหรับทุกคน โดยได้ร่วมโครงการกับแฮกเกอร์หลายคน ซึ่งในขณะที่พัฒนาเคอร์เนลและยังไม่สำเร็จนั้น ได้พบว่า ลีนุส ทอร์วัลส์ นักศึกษามหาวิทยาลัยชาวฟินแลนด์ได้พัฒนาเคอร์เนล ลินุกซ์เป็นผลสำเร็จขึ้นในเวลาหกเดือน สตอลล์แมนจึงได้ติดต่อกับลีนุส และรับอาสาทำหน้าที่จัดการระบบสัญญาอนุญาตเสรี GPL ให้กับทางระบบลินุกซ์

## ชีวิตส่วนตัว
สตอลล์แมนอุทิศเวลาและพลังงานส่วนใหญ่ของชีวิตให้กับการทำกิจกรรมทางซอฟต์แวร์และการเมือง โดยไม่ได้สนใจกับการมีทรัพย์สมบัติทางวัตถุ เขาอธิบายถึงตัวเองไว้ว่าเขาใช้ชีวิตอย่างประหยัดเหมือนเป็นนักศึกษาคนหนึ่ง และเขาก็ชอบวิถีชีวิตเช่นนี้เพราะหมายความว่าเงินไม่ใช่สิ่งที่กำหนดการกระทำของเขา

บุคคลที่สตอลล์แมนชื่นชมและมีอิทธิพลต่อชีวิตของเขาเช่น มหาตมะ คานธี , มาร์ติน ลูเธอร์ คิง , เนลสัน แมนเดลา , ออง ซาน ซูจี , ราล์ฟ เนเดอร์, และ เดนนิส คูซินิช บุคคลอื่น ๆ ที่เขาชื่นชมเช่นกันเช่น แฟรงคลิน ดี. รูสเวลท์ และ วินสตัน เชอร์ชิล แต่ก็มีบางเรื่องที่สตอลล์แมนวิพากษ์วิจารณ์สองคนนี้

ในโอกาสต่าง ๆ สตอลล์แมนได้ให้ข้อคิดเห็นด้านการเมือง ธรรมชาติ สิ่งแวดล้อม ไว้เป็นจำนวนมาก เขาชอบเล่นดนตรีในเวลาว่าง เขาเป็นผู้ที่ได้รับสมญานามว่าแฮกเกอร์ผู้เก่งกาจ แต่ขณะเดียวกันก็โดนวิจารณ์ว่าเป็น "เจ้าลัทธิ" ตามลักษณะการแต่งกายและการปรากฏตัวตามสาธารณชน รวมถึงนโยบายในการสร้างโลกซอฟต์แวร์ให้เป็นอุดมคติ ที่ผู้ใช้งานไม่ต้องเสียค่าใช้จ่าย นอกจากนี้สตอลล์แมนจะไม่ให้การสัมภาษณ์กับสื่อมวลชน ถ้านักข่าวไม่เรียก ลินุกซ์ ว่า กนู/ลินุกซ์

## แหล่งข้อมูลอื่น

* เว็บส่วนตัวของริชาร์ด สตอลแมน
* บทการบรรยายของริชาร์ด สตอลแมน เรื่อง GPL รุ่น 3 26 กุมภาพันธ์ 2549

หมวดหมู่:นักเขียนโปรแกรม
หมวดหมู่:แฮกเกอร์
หมวดหมู่:ซอฟต์แวร์เสรี
หมวดหมู่:ชาวอเมริกันเชื้อสายยิว
หมวดหมู่:บุคคลในวงการคอมพิวเตอร์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากสถาบันเทคโนโลยีแมสซาชูเซตส์
แคสเคดดิงสไตล์ชีตส์

**แคสเคดดิงสไตล์ชีตส์** () เป็นภาษาสไตล์ชีตกำหนดการนำเสนอและการจัดรูปแบบที่เขียนด้วยภาษามาร์กอัป เช่น HTML หรือ XML (รวมถึงภาษาย่อยของ XML อย่าง SVG, MathML หรือ XHTML) โดย CSS เป็นหนึ่งในเทคโนโลยีหลักของเวิลด์ไวด์เว็บ ร่วมกับ HTML และจาวาสคริปต์

CSS ถูกออกแบบมาเพื่อแยกเนื้อหาออกจากการนำเสนอ เช่น การจัดวางหน้าเอกสาร สี และแบบอักษร การแยกส่วนนี้ช่วยให้เนื้อหาสามารถเข้าถึงได้ง่ายขึ้น เพราะสามารถเขียนเนื้อหาโดยไม่ต้องกังวลเรื่องการจัดรูปแบบ นอกจากนี้ยังเพิ่มความยืดหยุ่นและการควบคุมในการกำหนดลักษณะการแสดงผล ช่วยให้หลายหน้าเว็บสามารถใช้รูปแบบเดียวกันได้ผ่านไฟล์ .css ที่แยกต่างหาก ซึ่งช่วยลดความซับซ้อนและการเขียนซ้ำของโครงสร้างเนื้อหา และยังทำให้สามารถแคชไฟล์ .css ได้ ช่วยเพิ่มความเร็วในการโหลดหน้าเว็บที่ใช้รูปแบบเดียวกัน

การแยกการจัดรูปแบบออกจากเนื้อหายังทำให้สามารถนำเสนอหน้าเว็บเดียวกันในรูปแบบที่ต่างกันตามวิธีการแสดงผล เช่น บนหน้าจอ บนกระดาษ ด้วยเสียง (ผ่านเบราว์เซอร์แบบเสียงหรือโปรแกรมอ่านหน้าจอ) หรือบนอุปกรณ์สัมผัสที่ใช้เบรลล์ นอกจากนี้ CSS ยังมีกฎสำหรับจัดรูปแบบทางเลือก หากมีการเข้าถึงเนื้อหาผ่านอุปกรณ์เคลื่อนที่อีกด้วย

ชื่อ "Cascading" ของ CSS มาจากระบบลำดับความสำคัญที่กำหนดไว้ เพื่อใช้ตัดสินว่าเมื่อมีการกำหนดค่าหลายค่าที่ตรงกับองค์ประกอบเดียวกัน ค่าหรือคำสั่งใดจะถูกนำไปใช้ ระบบลำดับนี้สามารถคาดเดาได้อย่างชัดเจน

ข้อกำหนดของ CSS ดูแลโดยองค์กรเวิลด์ไวด์เว็บคอนซอร์เทียม (W3C) โดยประเภทสื่ออินเทอร์เน็ต (MIME) สำหรับ CSS คือ text/css ซึ่งได้จดทะเบียนไว้ใน RFC 2318 เมื่อเดือนมีนาคม ปี 1998 และ W3C ยังให้บริการตรวจสอบความถูกต้องของ CSS ฟรีอีกด้วย

นอกจาก HTML แล้ว ภาษามาร์กอัปอื่น ๆ เช่น XHTML, XML ธรรมดา, SVG และ XUL ก็รองรับการใช้ CSS ด้วยเช่นกัน อีกทั้ง CSS ยังถูกใช้ในชุดเครื่องมือวิดเจ็ต GTK อีกด้วย

## ระดับของ CSS

## ตัวอย่าง
ตัวอย่างโค้ดของ CSS


```css
selector [, selector2, ...][:pseudo-class] {
  property: value;
 [property2: value2;
  ...]
}
/* comment*/
```


## แหล่งข้อมูลอื่น
* 

## อ้างอิง

หมวดหมู่:เอชทีเอ็มแอล
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:ภาษาสไตล์ชีต
CSS (แก้ความกำกวม)

**CSS** อาจหมายถึง

; ในทางคอมพิวเตอร์
* Cascading Style Sheets, ใช้ในการจัดรูปแบบเอกสาร XHTML, HTML และ XML
* Content-scrambling system, รูปแบบ encryption algorithm ที่ใช้กันใน ดีวีดี
* Cross site scripting, ปกตินิยมเรียกว่า XSS

; ด้านอื่น
* Confederate States Ship
* Catalina Sky Survey
* Closed Shell Syndrome

&nbsp;
อาเกมิ คันดะ

thumb 
**อาเกมิ คันดะ** () เกิด 10 พฤศจิกายน พ.ศ. 2521 เป็นนักร้อง และ นักพากย์หญิงที่มีชื่อเสียง ในประเทศญี่ปุ่น โดยมีผลงานมากมายที่เป็นที่รู้จัก ในฐานะนักร้อง เธออยู่ในวงดนตรี ชื่อ DROPS อาเคมิอยู่สังกัด อาโอนิ โปรดักชัน

## ผลงาน

### งานเพลง
* อัลบั้ม 「CAN DROPS」(วง DROPS) สังกัด Starchild
* อัลบั้ม 「ふられ気分でRock'n'Roll」(วง DROPS) สังกัด Starchild

### งานแอนิเมชัน
* คุณครูจอมเวทย์ เนกิมะ รับบทเป็น คากุราซากะ อาซึนะ
* ครัชเกียร์ เทอร์โบ รับบทเป็น ฮานาโนะ คาโอรุ
* อัศวินสาวพรีเทียร์ (Prétear) รับบทเป็น อาวายูกิ มาวาตะ

### งานเกม
* โทคิเมคิ เมโมเรียล 3 รับบทเป็น มากิฮาระ ยูคิโกะ
* BLACKMATRIX 00 รับบทเป็น เทริออส เซนต์กิลดา
* เทลส์ ออฟ เลเจนเดีย รับบทเป็น มีมี่ เบร็ด
* ร็อกแมนร็อกแมน รับบทเป็น ไอซ์แมน
* เพอร์โซนา 4 รับบทเป็น นานาโกะ โดจิมะ
* อาคัตซึกิโนะอามาเนกะ โตะ อาโออิเคียวจิน รับบทเป็น อามาเนกะ มัคบัสเตอร์

## ดูเพิ่ม
* ไอ โนนากะ เพื่อนนักร้องสมาชิกวง DROPS
* เรียวโกะ ชิราอิชิ เพื่อนนักร้องสมาชิกวง DROPS

หมวดหมู่:นักร้องหญิงญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:บุคคลจากนาโงยะ
ข้าวมันไก่

thumb|right|300px|ข้าวมันไก่

**ข้าวมันไก่** ( *ข้าวไก่ไหหลำ* หรือ *ข้าวไก่ไห่หนาน*) เป็นอาหารคาวดั้งเดิมของชาวจีน อาหารชนิดนี้ได้รับการเผยแพร่มาจากชาวจีนไหหลำหรือไห่หนานที่มาอยู่ประเทศไทย มีให้รับประทานกันทั่วทุกภาคในประเทศไทย นอกจากนี้ยังนิยมรับประทานกันมากในมาเลเซียและสิงคโปร์อีกด้วย และยังติดอันดับเป็นหนึ่งใน 15 เมนูอาหารต่างชาติที่ชาวญี่ปุ่นชื่นชอบอีกด้วย ร่วมกับอาหารไทยอีกหนึ่งอย่าง คือ ข้าวผัดกะเพรา

ร้านข้าวมันไก่พบได้ทั่วไปตามแหล่งชุมชน โดยมักจะมีตู้ใสแขวนไก่ต้มทั้งตัวอยู่หน้าร้านเป็นจุดสังเกต บางร้านนำข้าวมันไก่มาประยุกต์โดยใช้ไก่ย่างหรือไก่ทอดเพื่อเพิ่มความหลากหลาย

ในวัฒนธรรมร่วมสมัย ข้าวมันไก่ได้รับการอ้างอิงถึงในเพลง "ข้าวมันไก่" เพลงแนวป๊อปแดนซ์ในอัลบั้ม *Siren Love* ของเจมส์ เรืองศักดิ์ ลอยชูศักดิ์ เมื่อปี พ.ศ. 2540 ในปี พ.ศ. 2568 ข้าวมันไก่ได้มีการพูดถึงในอนิเมะโทรทัศน์เรื่อง *[[โมบิลสูทกันดั้ม GQuuuuuuX]]* หลังจากนั้นข้าวมันไก่ได้ติดเทรนด์ทวิตเตอร์ (เอกซ์) ญี่ปุ่นในแฮชแท็ก #ข้าวมันไก่ (カオマンガイ) อีกด้วย

## ส่วนประกอบ
* ข้าวมัน ทำจากข้าวเจ้าและข้าวเหนียวเป็นหลัก โดยข้าวมักจะผสมขิงสับเป็นแว่น กระเทียม และน้ำมันเล็กน้อย ในขณะหุงไปด้วย เพื่อให้ข้าวมีความมันและหอม
* ไก่ ผู้ซื้อสามารถเลือกชื้นไก่ได้ตามความต้องการ ส่วนที่นิยมคือเนื้อสะโพก เนื้อน่อง และเนื้ออก บางร้านจะมีเครื่องใน เช่น ตับ ให้ด้วย ข้าวมันไก่ปกติแล้วจะใช้ไก่ต้มเป็นส่วนประกอบหลัก แต่บางร้านอาจจะมีไก่ทอดหรือไก่ย่างให้เลือกได้ด้วย โดยจะเรียกว่า "ข้าวมันไก่ทอด" "ข้าวมันไก่ย่าง" ตามไก่ที่ใช้ คนขายจะสับไก่ตามที่ผู้ซื้อสั่งด้วยมีดปังตออย่างคล่องแคล่ว ในปัจจุบันร้านข้าวมันไก่ต่าง ๆ ไม่นิยมที่จะตบไก่เพื่อให้ดูมีปริมาณมาก เพราะจะทำให้น้ำในไก่ออกมาซึ่งจะทำให้เนื้อไก่เสียรสชาติลงจากเดิม
* ผักชี ใช้โรยหน้าบนไก่และน้ำซุป
* แตงกวาใช้เป็นผักเคียง โดยหั่นเป็นแว่นวางไว้ด้านข้าง
* น้ำซุปโครงไก่และฟัก
* น้ำจิ้มเต้าเจี้ยวและซีอิ๊วดำ

## อ้างอิง

## แหล่งข้อมูลอื่น

หมวดหมู่:อาหารที่มีข้าวและเนื้อไก่
หมวดหมู่:อาหารประจำชาติ
หมวดหมู่:อาหารจีน
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารสิงคโปร์
ชั้น (ชีววิทยา)

**ชั้น** (, ) เป็นขั้นอนุกรมวิธานขั้นหนึ่งและหน่วยอนุกรมวิธานหน่วยหนึ่งในการจำแนกสิ่งมีชีวิตในทางวิทยาศาสตร์ อยู่ระหว่างขั้นไฟลัมและขั้นอันดับ ใช้แบ่งส่วนย่อยของไฟลัมหรือไฟลัมย่อยออกเป็นกลุ่มย่อยลงมา ซึ่งสามารถเห็นเป็นรูปธรรมชัดเจนขึ้น แต่ยังถือเป็นมุมกว้าง ๆ เช่น ชั้นสัตว์เลี้ยงลูกด้วยนม (Mammalia) ชั้นนก (Aves) ชั้นแมลง (Insecta) ชั้นสัตว์สะเทินน้ำสะเทินบก (Amphibia) ชั้นปลากระดูกอ่อน (Chondrichthyes) ชื่อของชั้นใช้ภาษาละติน และในพืชจะลงปัจจัยด้วย -opsida เช่น ชั้นพืชใบเลี้ยงคู่ (Magnoli**opsida**) และชั้นพืชใบเลี้ยงเดี่ยว (Lili**opsida**) ส่วนในโครมาลวีโอลาตาลงปัจจัยว่า -phyceae เช่น ขณะที่ฟังไจลงปัจจัยด้วย -mycetes เช่น Agaricomycetes เป็นชั้นเห็ดชั้นหนึ่ง และแบคทีเรียลงปัจจัย -ia ส่วนในสัตว์ไม่พบการลงปัจจัยเป็นหลักมาตรฐาน

หมวดหมู่:ระบบการเรียกชื่อสิ่งมีชีวิต
หมวดหมู่:ชั้น (ชีววิทยา)
หมวดหมู่:อนุกรมวิธานพืช
หมวดหมู่:คำศัพท์ชีววิทยา
รัฐไอดาโฮ

**ไอดาโฮ** (, ) เป็นรัฐหนึ่งในภูมิภาคตะวันตกเฉียงเหนือแปซิฟิกของทวีปอเมริกาเหนือและในภาคตะวันตกของสหรัฐอเมริกา มีพรมแดนทิศเหนือติดต่อกับรัฐบริติชโคลัมเบีย ประเทศแคนาดา ทิศตะวันออกติดต่อกับรัฐมอนแทนาและรัฐไวโอมิง ทิศใต้ติดต่อกับรัฐยูทาห์และรัฐเนวาดา และทิศตะวันตกติดต่อกับรัฐออริกอนและรัฐวอชิงตัน เมืองหลวงและเมืองที่ใหญ่ที่สุดของรัฐคือบอยซี ด้วยเนื้อที่ 216,400 ตารางกิโลเมตร (83,570 ตารางไมล์) ไอดาโฮเป็นรัฐที่มีขนาดใหญ่เป็นอันดับที่ 14 แต่ด้วยประชากรประมาณ 1.8 ล้านคน จึงเป็นรัฐที่มีประชากรน้อยเป็นอันดับที่ 13 และมีประชากรหนาแน่นน้อยเป็นอันดับที่ 7 ในบรรดารัฐทั้งหมดของสหรัฐ

ไอดาโฮเป็นที่อยู่อาศัยของชนพื้นเมืองหลายกลุ่มมาเป็นเวลาหลายพันปีก่อนที่จะมีการตั้งถิ่นฐานของชาวยุโรป ในช่วงต้นคริสต์ศตวรรษที่ 19 ไอดาโฮเป็นส่วนหนึ่งของภูมิภาคออริกอนซึ่งเป็นบริเวณพิพาทระหว่างสหรัฐกับจักรวรรดิบริติช ไอดาโฮตกเป็นของสหรัฐอย่างเป็นทางการหลังจากมีการลงนามในสนธิสัญญาออริกอนเมื่อ ค.ศ. 1846 แต่ยังคงรวมอยู่ในอาณาเขตของดินแดนออริกอนและดินแดนวอชิงตันจนกระทั่ง ค.ศ. 1863 จึงได้แยกออกมาเป็นดินแดนเอกเทศ ในที่สุดไอดาโฮก็เข้าร่วมกับสหรัฐในฐานะรัฐที่ 43 เมื่อวันที่ 3 กรกฎาคม ค.ศ. 1890

ในฐานะส่วนหนึ่งของภูมิภาคตะวันตกเฉียงเหนือแปซิฟิก (และชีวภูมิภาคแคสเคเดียซึ่งเกี่ยวเนื่องกัน) ไอดาโฮแบ่งออกเป็นภูมิภาคทางภูมิศาสตร์และทางภูมิอากาศที่แตกต่างกันหลายภูมิภาค ตอนเหนือของรัฐหรือที่เรียกว่า "ด้ามกระทะไอดาโฮ" นั้นมีความเชื่อมโยงอย่างใกล้ชิดกับภาคตะวันออกของรัฐวอชิงตันและใช้เขตเวลาแปซิฟิกร่วมกัน ในขณะที่ส่วนที่เหลือของรัฐใช้เขตเวลาภูเขา ตอนใต้ของรัฐครอบคลุมที่ราบลุ่มแม่น้ำสเนกซึ่งเป็นที่อยู่อาศัยของประชากรส่วนใหญ่และเป็นพื้นที่เกษตรกรรม และตอนตะวันออกเฉียงใต้ของรัฐครอบคลุมส่วนหนึ่งของเกรตเบซิน ไอดาโฮมีสภาพพื้นที่เป็นภูเขาค่อนข้างมากและมีเทือกเขาร็อกกีทอดผ่าน กรมป่าไม้สหรัฐถือครองที่ดินประมาณร้อยละ 38 ของรัฐ คิดเป็นสัดส่วนที่สูงที่สุดในบรรดารัฐใด ๆ

อุตสาหกรรมที่เป็นตัวขับเคลื่อนเศรษฐกิจของรัฐไอดาโฮ ได้แก่ อุตสาหกรรมการผลิต อุตสาหกรรมเกษตร อุตสาหกรรมเหมืองแร่ อุตสาหกรรมป่าไม้ และอุตสาหกรรมการท่องเที่ยว ไอดาโฮเป็นที่ตั้งของสำนักงานใหญ่หรือโรงงานของบริษัทด้านวิทยาศาสตร์และเทคโนโลยีจำนวนมาก รัฐนี้ยังมีสถาบันวิจัยแห่งชาติไอดาโฮซึ่งเป็นส่วนที่ใหญ่ที่สุดของกระทรวงพลังงานสหรัฐ ภาคการเกษตรของไอดาโฮส่งออกผลผลิตหลายอย่าง แต่รัฐนี้เป็นที่รู้จักกันดีที่สุดจากการปลูกมันฝรั่งซึ่งให้ผลผลิตประมาณหนึ่งในสามของผลผลิตทั้งประเทศ ชื่อเล่นอย่างเป็นทางการของรัฐคือ "รัฐอัญมณี" ซึ่งเป็นสำนวนเชิงภาพพจน์ที่สื่อถึงความงามตามธรรมชาติของไอดาโฮ

## อ้างอิง

## แหล่งข้อมูลอื่น

* .
* 
* 


ไอดาโฮ
หมวดหมู่:ภาคตะวันตกเฉียงเหนือของสหรัฐ
หมวดหมู่:แปซิฟิกนอร์ทเวสต์
รัฐแอละแบมา

**รัฐแอละแบมา** (, ) เป็นรัฐที่ตั้งอยู่ทางตอนใต้ของสหรัฐอเมริกามีพื้นที่ทั้งหมด 135,775 ตารางกิโลเมตร และมีประชากร 4,447,100 คน ทางทิศเหนือของรัฐจรดรัฐเทนเนสซี ทิศตะวันออกจรดรัฐจอร์เจีย ทิศใต้จรดรัฐฟลอริดาและอ่าวเม็กซิโก และทิศตะวันตกจรดรัฐมิสซิสซิปปี รัฐแอละแบมาเป็นรัฐที่มีพื้นที่ใหญ่ที่สุดในสหรัฐเป็นอันดับที่ 30 และเป็นรัฐที่มีประชากรมากที่สุดในสหรัฐเป็นอันดับที่ 24 สามารถเดินเรือได้ 1,500 ไมล์ (2,400 กิโลเมตร) โดยเป็นรัฐที่มีระยะทางที่สามารถเดินเรือได้มากที่สุดในสหรัฐ

แอละแบมา มีนามที่เรียกขานกันทั่วไปว่า *รัฐเยลโลแฮมเมอร์ (Yellowhammer State)* รัฐแอละแบมาเป็นที่รู้จักกันในชื่อ "หัวใจของดิกซี" และ "รัฐฝ้าย" ต้นไม้ประจำรัฐคือไม้สน และมีดอกไม้ประจำรัฐคือดอกคาเมเลีย แอละแบมามีเมืองหลวงคือนครมอนต์กอเมอรี เมืองที่ประชากรและพื้นที่มากที่สุดคือฮันต์สวิลล์ และเมืองที่เก่าแก่ที่สุดคือเมืองโมบีล สร้างขึ้นโดยอาณานิคมฝรั่งเศสใน พ.ศ. 2245 โดยถือเป็นเมืองหลวงของลุยเซียนา

นับตั้งแต่สงครามกลางเมืองอเมริกาจนกระทั่งสงครามโลกครั้งที่สอง แอละแบมา ซึ่งเป็นรัฐทางภาคใต้ของสหรัฐ ประสบปัญหาทางเศรษฐกิจ เนื่องจากยังต้องพึ่งพาทางการเกษตรอย่างต่อเนื่อง รัฐสภาแอละแบมาได้ประกาศใช้กฎหมายจิมโครว์ ในการแบ่งแยกกับชาวแอฟริกันอเมริกันตั้งแต่ช่วงยุคฟื้นฟูจนถึงช่วงคริสต์ทศวรรษ 1970 ภายหลังจากสงครามโลกครั้งที่ 2 แอละแบมาเริ่มมีการพัฒนาด้านเศรษฐกิจ จากเดิมที่เน้นการเกษตรให้เป็นเศรษฐกิจที่หลากหลายยิ่งขึ้น โดยในคริสต์ศตวรรษที่ 21 แอละแบมามีเศรษฐกิจหลัก เช่น ยานยนต์ การธนาคาร การแพทย์ เป็นต้น

## มหาวิทยาลัย
* มหาวิทยาลัยออเบิร์น

## อ้างอิง

## อ่านเพิ่ม
* Atkins, Leah Rawls, Wayne Flynt, William Warren Rogers, and David Ward. *Alabama: The History of a Deep South State* (1994).
* Flynt, Wayne. *Alabama in the Twentieth Century* (2004).
* Owen Thomas M. *History of Alabama and Dictionary of Alabama Biography* (4 vols, 1921).
* Jackson, Harvey H. *Inside Alabama: A Personal History of My State* (2004).
* Mohl, Raymond A. "Latinization in the Heart of Dixie: Hispanics in Late-twentieth-century Alabama" *[[Alabama Review]]* (2002, 55(4): 243–274). 
* Peirce, Neal R. *The Deep South States of America: People, Politics, and Power in the Seven Deep South States* (1974).
* Williams, Benjamin Buford. *A Literary History of Alabama: The Nineteenth Century* (1979).
* WPA *Guide to Alabama* (1939).

## แหล่งข้อมูลอื่น

* 
* 
* Alabama State Guide, from the Library of Congress
* Your Not So Ordinary Alabama Tourist Guide 
* All About Alabama , at the Alabama Department of Archives and History
* Code of Alabama 1975
* USGS real-time, geographic, and other scientific resources of Alabama 
* Alabama QuickFacts from the U.S. Census Bureau
* Alabama State Fact Sheet 
* 


หมวดหมู่:อดีตอาณานิคมของอังกฤษ
แอละแบมา
หมวดหมู่:ภาคใต้ของสหรัฐ
หมวดหมู่:แอปพาเลเชีย
รัฐอินดีแอนา

**อินดีแอนา** (, ) เป็นรัฐที่ 19 ซึ่งอยู่ในตอนกลางของสหรัฐอเมริกา ความหมายของรัฐหมายถึงดินแดนของชาวอินเดียนแดง รัฐอินดีแอนา มีเมืองหลวงชื่ออินเดียแนโพลิส และมีรหัสย่อว่า **IN**

## เศรษฐกิจ
รัฐอินดีแอนามีอุตสาหกรรมปิโตรเลียม โดยมีการผลิตน้ำมันดิบในปี 2005 1.73 ล้านบาเรล โดยเป็นอันดับที่ 23 ของสหรัฐ

## การศึกษา
สถานศึกษาที่เป็นที่รู้จักในรัฐ ได้แก่ 
* มหาวิทยาลัยบอลล์สเตต
* มหาวิทยาลัยเพอร์ดู
* มหาวิทยาลัยอินดีแอนา

## อ้างอิง

## แหล่งข้อมูลอื่น
* เว็บไซต์รัฐอินดีแอนาอย่างเป็นทางการ


อินดีแอนา
หมวดหมู่:ภาคตะวันตกกลางของสหรัฐ
วงศ์ (ชีววิทยา)

**วงศ์** (, , รูปพหูพจน์ **) เป็นขั้นอนุกรมวิธานขั้นหนึ่งในการจำแนกสิ่งมีชีวิตในทางวิทยาศาสตร์ซึ่งเป็นลำดับขั้นสูงที่เล็กที่สุด มีการแบ่งเฉพาะเจาะจงในรายละเอียดเพิ่มมากขึ้น อยู่ระหว่างขั้นอันดับและขั้นสกุล วงศ์หนึ่งอาจจำแนกเป็นวงศ์ย่อยหลายวงศ์ ซึ่งเป็นขั้นที่อยู่ระหว่างขั้นวงศ์และขั้นสกุล

ชื่อของวงศ์จะใช้ภาษาละติน โดยมักลงท้ายด้วย -aceae ในพืช โครมาลวีโอลาตา ฟังไจ และแบคทีเรีย ส่วนในอาณาจักรสัตว์จะลงท้ายด้วย -idae สิ่งมีชีวิตในแต่ละวงศ์ประกอบด้วยสมาชิกที่มีลักษณะคล้ายคลึงกัน นั่นคือ สิ่งมีชีวิตในสกุลต่างกัน แต่อยู่ในวงศ์เดียวกันจะมีส่วนที่ใกล้เคียงกัน มักเป็นลักษณะตามระบบธรรมชาติที่แสดงความเกี่ยวพันทางวิวัฒนาการ แต่บางวงศ์เป็นลักษณะตามระบบเสริมธรรมชาติ เพียงอาศัยความสะดวกในการจัดเท่านั้น

ในพืชชั้นสูงอาศัยลักษณะที่ใช้ในการจัดวงศ์ จากลักษณะโครงสร้างทางลำต้น และทางการสืบพันธุ์ที่สามารถถ่ายทอดได้ ได้แก่ นิสัยการเจริญเติบโต การเรียงใบ การเกิดเพศดอกบนต้น ชนิดช่อดอก สมมาตรดอก จำนวนกลุ่มของเกสรตัวผู้ จำนวนและการเชื่อมติดกันของเกสรตัวเมีย ตำแหน่งรังไข่ ตำแหน่งไข่อ่อน ชนิดรก ชนิดผลไม้ และคัพภวิทยา

พืชบางตระกูลมีลักษณะบางประการที่บ่งชี้ชัดเจน เช่น วงศ์ทานตะวัน (Compositae) มีช่อดอกแบบช่อกระจุกแน่น (head, capitulum) ส่วนในวงศ์ผักชี (Umbelliferae) มีช่อดอกแบบช่อซี่ร่ม (umbel) และผลแยกแล้วแตก (schizocarp) และวงศ์ก่วม (Aceraceae) มีผลแยกแล้วแตกและมีปีก (winged schizocarp) แต่ในวงศ์กุหลาบ (Rosaceae) มีผลแตกต่างไปตามวงศ์ย่อย

สิ่งมีชีวิตแต่ละตระกูลอาจมีสมาชิกมากน้อยเพียงใดก็ได้ เช่น วงศ์ทานตะวัน วงศ์กล้วยไม้ เป็นวงศ์ใหญ่ที่สุดวงศ์หนึ่งของอาณาจักรพืช มีสมาชิกประมาณ 22,000 ชนิด ส่วนวงศ์ Leitneriaceae มีสมาชิก 1 สกุล และ 1 ชนิด บางครั้งนำไปรวมไว้กับวงศ์มะยมป่า (Simaroubaceae) และในบางครั้งที่สกุลใด ๆ มีลักษณะอันแตกต่างอย่างเห็นได้ชัดเจนกับวงศ์ที่สังกัดอยู่ ก็จะมีการแบ่งวงศ์ออกมาใหม่ เช่น วงศ์นกเขียวก้านตอง (Chloropsis) และวงศ์นกแว่นตาขาว แยกออกมาจากวงศ์นกเขียวคราม

หมวดหมู่:ระบบการเรียกชื่อสิ่งมีชีวิต
หมวดหมู่:วงศ์ (ชีววิทยา)
รัฐอิลลินอย

**อิลลินอย** (, ) ตั้งอยู่ทางตอนกลางของสหรัฐอเมริกา ชื่ออิลลินอยตั้งโดยนักสำรวจชาวฝรั่งเศส ตามชื่อกลุ่มชาวอินเดียนแดงที่เรียกตัวเองว่า อไลไนเว็ก (Illiniwek) เมืองหลวงของอิลลินอยคือ สปริงฟีลด์ เมืองที่มีชื่อเสียงในรัฐอิลลินอยได้แก่ ชิคาโก รหัสย่อของรัฐอิลลินอยคือ IL

อิลลินอยเป็นที่รู้จักในรัฐข้าวโพด เป็นที่ตั้งของเมืองชิคาโก 

## การศึกษา
สถานศึกษาที่มีชื่อเสียงได้แก่ 
* มหาวิทยาลัยชิคาโก 
* มหาวิทยาลัยนอร์ทเวสเทิร์น
* มหาวิทยาลัยอิลลินอย เออร์แบนา-แชมเปญจน์ 
* มหาวิทยาลัยเดอโปล  
* มหาวิทยาลัยอิลลินอย ชิคาโก
* สถาบันเทคโนโลยีอิลลินอย

## กีฬา
ทีมกีฬาที่สำคัญได้แก่ 
* ชิคาโก บุลส์ (บาสเกตบอล) 
* ชิคาโก แบรส์ (อเมริกันฟุตบอล) 
* ชิคาโก คับส์ (เบสบอล) 
* ชิคาโก ไวต์ซอกซ์ (เบสบอล) 
* ชิคาโก ไฟร์ (ฟุตบอล) 
* ชิคาโก แบ็ลกฮอกส์ (ฮอกกี้)

## อ้างอิง

## แหล่งข้อมูลอื่น
* 
* Illinois: State Resource Guide, from the Library of Congress
* 
* Illinois Office of Tourism


อิลลินอย
หมวดหมู่:ภาคตะวันตกกลางของสหรัฐ
ไปยาลใหญ่

**ไปยาลใหญ่** หรือ **เปยยาลใหญ่** (ฯลฯ) เป็นเครื่องหมายวรรคตอนอย่างหนึ่ง ในการเขียนภาษาไทย มีรูปเป็นอักษรไทย ล ที่อยู่ระหว่างเครื่องหมายไปยาลสองตัว ใช้ละคำต่อท้ายที่ยังมีอีกมาก ยังไม่ปรากฏที่มาที่ชัดเจน

คำว่า *ไปยาล* มาจาก คำว่า *เปยฺยาล* ในภาษาบาลี แปลว่า ย่อ ซึ่งเมื่อเขียนภาษาบาลีด้วยอักษรไทย จะใช้ **ฯเปฯ** ในคำสวดแทน

## การใช้ไปยาลใหญ่
# ใช้ละคำที่ยังมีต่อท้ายอีกมาก ให้อ่านว่า "ละ" หรือ "และอื่น ๆ" เช่น 
#* *ในหลายจังหวัดของภาคอีสาน ได้แก่ สุรินทร์ บุรีรัมย์ ขอนแก่น ศรีสะเกษ อุบลราชธานี ฯลฯ* 
# ในหนังสือโบราณ มีการใช้เครื่องหมายไปยาลใหญ่ คั่นกลาง ระหว่าง คำต้น และคำท้าย ให้อ่านว่า "ละถึง" เช่น 
#* *พยัญชนะไทย 44 ตัว มี ก ฯลฯ ฮ*
#* *ข้าวรพุทธเจ้า ฯลฯ ชโย*

## ไปยาลใหญ่ในภาษาอื่น
ภาษาอื่นที่ใช้ไปยาลใหญ่คือภาษาเขมร () ซึ่งเป็นอักขระตัวเดียวในคอมพิวเตอร์ต่างจากอักษรไทย และภาษาลาว () ใช้ละคำต่อท้ายที่ยังมีอีกมากเหมือนกับภาษาไทย

## อ้างอิง

ฯลฯ
หมวดหมู่:อักษรไทย
เซิร์ก

[thumb| เซิร์กสองแห่งใกล้กับอุทยานแห่งชาติอาบิสโก ประเทศสวีเดน เซิร์กมีลักษณะคล้าย[อัฒจันทร์แบบกรีกโบราณและโรมัน|อัฒจันทร์]]
thumb| อุทยานแห่งชาตินอร์ทแคสเคดส์ สหรัฐอเมริกา
**เซิร์ก** () เป็นหุบเขาที่มีลักษณะคล้ายอัฒจันทร์ ซึ่งเกิดจากการกัดเซาะของธารน้ำแข็ง เซิร์กอาจเป็นลักษณะภูมิประเทศที่มีรูปร่างคล้ายกัน ซึ่งเกิดจากการกัดเซาะของแม่น้ำ

รูปทรงเว้าของเซิร์กธารน้ำแข็งจะเปิดออกทางด้านที่ลาดลงเขา ส่วนบริเวณที่เป็นรูปถ้วยโดยทั่วไปจะชันมาก ด้านที่สูงกว่าสามด้านขึ้นไปจะเป็นลาดผาชัน ซึ่งธารน้ำแข็งและเศษซากที่เกิดจากการกัดเซาะของธารน้ำแข็งจะไหลลงมารวมกัน พื้นของเซิร์กจะมีลักษณะคล้ายชาม เนื่องจากเป็นบริเวณที่กระแสน้ำแข็งจากหลายทิศทางไหลมารวมกันพร้อมกับหินและตะกอน จึงทำให้เกิดแรงกัดเซาะสูงกว่าบริเวณอื่น และมักจะถูกกัดเซาะลึกลงไปต่ำกว่าทางออกด้านล่างของเซิร์ก (ที่เรียกว่า stage) และหุบเขาที่อยู่ทางด้านหลัง (ที่เรียกว่า backstage) 
หมวดหมู่:ธรณีสัณฐานที่เกิดจากธารน้ำแข็ง
หมวดหมู่:วิทยาธารน้ำแข็ง
BD

**BD** เป็นตัวย่อ อาจหมายถึง
* บลูเรย์ (blu-ray disc)
* กลองใหญ่ (base drum)
* บ็อนเนอร์ดวร์ชมุสเทอรุง (Bonner Durchmusterung)
GB

**GB** อาจหมายถึง
* จิกะไบต์ หรือ **จิกะไบต์** (Gigabyte) หน่วยวัดทางคอมพิวเตอร์
* จิกะบิต หรือ **จิกะบิต** (Gigabit) หน่วยวัดทางคอมพิวเตอร์
* เกมบอย (Gameboy) เครื่องเล่นเกมพกพา
* เกิร์ลลี่ เบอร์รี่ (Girly Berry) นักร้องเกิร์ลกรุ๊ป สังกัดค่ายอาร์เอส
* บริเตนใหญ่ (Great Britain) หรือสหราชอาณาจักร
* Gb (ทวิอักษร) การออกเสียงของตัวอักษร Gb
* ซารีน สารประกอบออร์กาโนฟอสฟอรัส มีอักษรย่อว่า GB